ཉེ་བའི་ལོ་འགར།རང་རྒྱལ་གྱིས་ཚན་རིག་ཁྱབ་སྤེལ་གྱི་གལ་ཆེན་རང་བཞིན་ཡང་ཡང་ནན་བཤད་བྱེད་ཀྱིན་ཡོད་ལ།འགྱུར་ལྡོག་ཀྱང་མངོན་གསལ་བྱུང་ཡོད།ཚན་རིག་ཁྱབ་སྤེལ་སྐོར་གྱི་གླེང་ཕྱོགས་ལ་འགྱུར་ལྡོག་འབྱུང་བཞིན་ཡོད་ལ།སྲིད་ཇུས་ཀྱི་ཁ་ཕྱོགས་ཀྱང་འགྱུར་བཞིན་ཡོད་པས།ད་གཟོད་དེ་འདྲའི་དགའ་འོས་པའི་འགྱུར་ལྡོག་བྱུང་བ་རེད།ཀྲུང་གོའི་ཚན་རིག་ཁྱབ་སྤེལ་གྱི་ད་ཡོད་གནས་ཚུལ་གྱི་མི་འདང་ས་ནི་སྒྲོག་སྤེལ་བྱེད་ཐབས་དང་སྒྲོག་སྤེལ་ཕན་འབྲས།ན་གཞོན་ལོ་ཆུང་གི་སློབ་གསོ་དང་ཟུང་འབྲེལ་བྱེད་སྟངས།ཚན་རིག་པ་ཁྱབ་སྤེལ་གྱི་བྱ་བར་ཞུགས་ཚུལ་སོགས་ཀྱི་ཕྱོགས་ན་ཡོད།ང་ཚོའི་རྒྱལ་ཁབ་ལ་དཀོན་པ་ནི་སློབ་གསོ་དང་ཚན་རིག་གཉིས་ཀར་མཁས་པའི་མི་ཡིན།ཀྲུང་གོའི་ཚན་རིག་ཁྱབ་སྤེལ་ལས་དོན་ཐད་དགོས་མཁོ་ཆེ་བ་ནི་ཏག་ཏག་ཚན་རིག་སྒྱུ་རྩལ་པ་དང་ཚན་རིག་སློབ་གསོ་པ།ཚན་རིག་ཁྱབ་སྤེལ་པ་སོགས་ཡིན།